പ്രതിദിനം 100 ലിറ്റര് ശുദ്ധജലം നല്കല് ലക്ഷ്യം: മുഖ്യമന്ത്രി തിരുവനന്തപുരം പ്രതിദിനം 100 ലിറ്റര് ശുദ്ധജലം ഓരോ പൗരനും ലഭ്യമാക്കുകയാണ് സംസ്ഥാന സര്ക്കാര് ലക്ഷ്യമെന്ന് മുഖ്യമന്ത്രി പിണറായി വിജയന് പറഞ്ഞു. കേന്ദ്രസര്ക്കാര് കണക്കാക്കിയിരിക്കുന്നത് 55 ലിറ്ററാണ്. സംസ്ഥാനത്തിന്റെ ലക്ഷ്യം കൈവരിക്കാന് ജലവിതരണ ശൃംഖലകള് സമഗ്രമായി പരിഷ്കരിക്കണം. ജലജീവന് മിഷനിലൂടെ അതിനാണ് ശ്രമിക്കുന്നതെന്നും മുഖ്യമന്ത്രി പറഞ്ഞു. ജലജീവന് മിഷന് സംസ്ഥാനതല ശില്പ്പശാലയും നിര്വഹണ സഹായ ഏജന്സികളുടെ പ്രവര്ത്തനവും ഉദ്ഘാടനം ചെയ്യുകയായിരുന്നു അദ്ദേഹം. അഞ്ചു വര്ഷത്തിനകം 53.19 ലക്ഷം ഗ്രാമീണ വീടുകളില് ശുദ്ധജലമെത്തിക്കാനാണ് ജലജീവന് മിഷനിലൂടെ ഉദ്ദേശിക്കുന്നത്. 2176 ജലസ്രോതസ്സുണ്ട്. അതില് 2151 സ്രോതസ്സിന്റെ ഓഡിറ്റ് പൂര്ത്തിയാക്കാനായി. കുടിവെള്ളം കൂടുതല് ആവശ്യമുള്ളിടത്ത് കൂടുതല് പദ്ധതി വേണ്ടിവരും. ഇത് കൃത്യസമയത്ത് നടപ്പാക്കുക പ്രധാനമാണ്. കഴിഞ്ഞവര്ഷത്തേക്കാള് രണ്ടരയിരട്ടി കണക്ഷനാണ് ഈ വര്ഷം ലഭ്യമാക്കേണ്ടത്. ഊര്ജസ്വലമായി പ്രവര്ത്തിക്കേണ്ടതിന്റെ പ്രാധാന്യമാണ് ഇത് വ്യക്തമാക്കുന്നതെന്നും മുഖ്യമന്ത്രി പറഞ്ഞു. ജലവിഭവമന്ത്രി റോഷി അഗസ്റ്റിന് അധ്യക്ഷനായി. ഗതാഗതമന്ത്രി ആന്റണി രാജു, മിഷന് ഡയറക്ടര് എസ് വെങ്കിടേസപതി, ശാരദ മുരളീധരന്, വിജു മോഹന്, ആന്റണി കുന്നത്ത്, റഷീദ് പറമ്ബന് എന്നിവര് സംസാരിച്ചു.